કમલાની ફરી તબીબી તપાસ કરવામાં આવી. મેડિકલ રીપોર્ટમાં વધુ એક ચોંકાવનારી બાબત જાણમાં આવી, કમલા વારંવાર સામૂહિક અત્યારચારનો ભોગ થતા ગર્ભવતી બની છે. કમલાની માનસિક અસ્થિરતાનો માનવીઓનાં વેશમાં ફરતાં હવસખોર ભૂંડોએ ભરપૂર લાભ ઉઠાવ્યો હતો અને જ્યારે વાસનાનાં વરુઓનું પેટ ભરાઈ ગયું ત્યારે તેણે કમલાને નિર્વસ્ત્ર હાલતમાં હાઈવે પર છોડી દીધી. અને હવે પોલીસ, પ્રસાશન કે કોઇપણ કમલાને ન્યાય અપાવવા કે કમલાનાં પેટમાં રહેલાં બાળકને આ દુનિયામાં લાવવા માટે તૈયાર ન હતા તેવાં સમયે સમાજનાં કેટલાંક સેવાભાવીઓએ નક્કી કરી લીધું, કમલાને ગર્ભપાત કરાવવો જોઈએ નહીં, તેનું બાળક આ દુનિયામાં આવવું જોઈએ. કમલાનું બાળક સહિયારા પાપનું નહીં, સામાજિક પ્યારનું પ્રતિક બનવું જોઈએ.